CELEX: 32021D0455
Language: fi
Date: 2021-03-15 00:00:00
Title: Komission täytäntöönpanopäätös (EU) 2021/455, annettu 15 päivänä maaliskuuta 2021, täytäntöönpanopäätöksen (EU) 2019/1326 muuttamisesta ohjauspiirin laitteiden ja kytkinelementtien sekä multimedialaitteiden sähkömagneettista yhteensopivuutta koskevien yhdenmukaistettujen standardien osalta

16.3.2021   
               
               
                  FI
               
               
                  Euroopan unionin virallinen lehti
               
               
                  L 89/17
               
            
         KOMISSION TÄYTÄNTÖÖNPANOPÄÄTÖS (EU) 2021/455,
         annettu 15 päivänä maaliskuuta 2021,
         täytäntöönpanopäätöksen (EU) 2019/1326 muuttamisesta ohjauspiirin laitteiden ja kytkinelementtien sekä multimedialaitteiden sähkömagneettista yhteensopivuutta koskevien yhdenmukaistettujen standardien osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2014/30/EU (2) 13 artiklan mukaisesti sähkölaitteiden, jotka ovat yhdenmukaistettujen standardien tai niiden osien, joiden viitetiedot on julkaistu Euroopan unionin virallisessa lehdessä, mukaisia, katsotaan olevan kyseisten standardien tai niiden osien kattamien, mainitun direktiivin liitteessä I säädettyjen olennaisten vaatimusten mukaisia.
                  
               
                     (2)
                  
                  
                     Komissio esitti täytäntöönpanopäätöksessä C(2016) 7641 (3) Euroopan standardointikomitealle (CEN), Euroopan sähkötekniikan standardointikomitealle (Cenelec) ja Euroopan telealan standardointilaitokselle (ETSI) pyynnön direktiivin 2014/30/EU mukaisten sähkömagneettista yhteensopivuutta koskevien yhdenmukaistettujen standardien laatimiseksi ja tarkistamiseksi.
                  
               
                     (3)
                  
                  
                     Täytäntöönpanopäätöksessä C(2016) 7641 esitetyn pyynnön perusteella CEN ja Cenelec tarkistivat ohjauspiirin laitteita ja kytkinelementtejä koskevaa yhdenmukaistettua standardia EN 60947-5-2:2007, jonka viitetiedot on julkaistu Euroopan unionin virallisen lehden C-sarjassa (4). Tämän seurauksena hyväksyttiin yhdenmukaistettu standardi EN IEC 60947-5-2:2020.
                  
               
                     (4)
                  
                  
                     Komissio on arvioinut yhdessä CENin ja Cenelecin kanssa, onko kyseinen yhdenmukaistettu standardi täytäntöönpanopäätöksessä C(2016) 7641 esitetyn pyynnön mukainen.
                  
               
                     (5)
                  
                  
                     Yhdenmukaistettu standardi EN IEC 60947-5-2:2020 täyttää olennaiset vaatimukset, jotka sen on tarkoitus kattaa ja jotka vahvistetaan direktiivissä 2014/30/EU. Näin ollen on aiheellista julkaista kyseisen yhdenmukaistetun standardin viitetiedot Euroopan unionin virallisessa lehdessä.
                  
               
                     (6)
                  
                  
                     Komission täytäntöönpanopäätöksen (EU) 2019/1326 (5) liitteessä I luetellaan viittaukset yhdenmukaistettuihin standardeihin, jotka luovat olettamuksen direktiivin 2014/30/EU vaatimusten täyttymisestä. Jotta voidaan varmistaa, että kaikki direktiivin 2014/30/EU tueksi laadittujen yhdenmukaistettujen standardien viitetiedot on lueteltu yhdessä säädöksessä, standardin EN IEC 60947-5-2:2020 viitetiedot olisi sisällytettävä kyseiseen liitteeseen.
                  
               
                     (7)
                  
                  
                     Sen vuoksi on tarpeen poistaa Euroopan unionin virallisen lehden C-sarjasta yhdenmukaistetun standardin EN 60947-5-2:2007 ja sitä muuttavan standardin EN 60947-5-2:2007/A1:2012 viitetiedot.
                  
               
                     (8)
                  
                  
                     Täytäntöönpanopäätöksen (EU) 2019/1326 liitteessä II luetellaan niiden direktiivin 2014/30/EU tueksi laadittujen yhdenmukaistettujen standardien viitetiedot, jotka on poistettu Euroopan unionin virallisen lehden C-sarjasta. Sen vuoksi on tarpeen sisällyttää yhdenmukaistetun standardin EN 60947-5-2:2007 ja sitä muuttavan standardin EN 60947-5-2:2007/A1:2012 viitetiedot kyseiseen liitteeseen.
                  
               
                     (9)
                  
                  
                     Täytäntöönpanopäätöksessä C(2016) 7641 esitetyn pyynnön perusteella CEN ja Cenelec muuttivat yhdenmukaistettua standardia EN 55035:2017, jonka viitetiedot sisältyvät täytäntöönpanopäätöksen (EU) 2019/1326 liitteeseen I. Tämän seurauksena hyväksyttiin sitä muuttava standardi EN 55035:2017/A11:2020. Yhdenmukaistetulla standardilla EN 55035:2017/A11:2020 on tarkoitus korvata seuraavat yhdenmukaistetut standardit ja mahdolliset niitä muuttavat tai oikaisevat standardit: EN 55020:2007, jonka viitetietoja ei ole julkaistu Euroopan unionin virallisessa lehdessä, EN 55024:2010, jonka viitetiedot on julkaistu Euroopan unionin virallisen lehden C-sarjassa (6), ja EN 55103-2:2009, jonka viitetiedot sisältyvät täytäntöönpanopäätöksen (EU) 2019/1326 liitteeseen II, jossa on sen osalta mainittu peruuttamispäiväksi 18 päivä marraskuuta 2021; kyseisessä liitteessä luetellaan niiden direktiivin 2014/30/EU tueksi laadittujen yhdenmukaistettujen standardien viitetiedot, jotka poistetaan Euroopan unionin virallisesta lehdestä.
                  
               
                     (10)
                  
                  
                     Yhdenmukaistettu standardi EN 55035:2017, sellaisena kuin se on muutettuna standardilla EN 55035:2017/A11:2020, on täytäntöönpanopäätöksessä C(2016) 7641 esitetyn pyynnön mukainen ja täyttää olennaiset vaatimukset, jotka sen on tarkoitus kattaa ja jotka vahvistetaan direktiivissä 2014/30/EU. Sen vuoksi on aiheellista korvata yhdenmukaistettua standardia EN 55035:2017 koskeva kohta täytäntöönpanopäätöksen (EU) 2019/1326 liitteessä I siten, että standardin EN 55035:2017 viitetiedot lisätään standardin EN 55035:2017/A11:2020 viitetietojen yhteyteen, ja sisällyttää kyseisen päätöksen liitteeseen II yhdenmukaistetun standardin EN 55024:2010 viitetiedot.
                  
               
                     (11)
                  
                  
                     Jotta valmistajilla olisi riittävästi aikaa valmistautua yhdenmukaistetun standardin EN IEC 60947-5-2:2020 soveltamiseen ja standardin EN 55024:2010 viitetietojen poistamiseen, on tarpeen lykätä seuraavien yhdenmukaistettujen standardien viitetietojen ja niitä muuttavan standardin viitetietojen poistamista: EN 60947-5-2:2007, sellaisena kuin se on muutettuna standardilla EN 60947-5-2:2007/A1:2012, ja EN 55024:2010.
                  
               
                     (12)
                  
                  
                     Yhdenmukaistetulla standardilla EN 55035:2017 tehtiin merkittäviä muutoksia yhdenmukaistetussa standardissa EN 55103-2:2009 vahvistettuihin eritelmiin. Cenelec asetti sen vuoksi yhdenmukaistetussa standardissa EN 55035:2017 kansallisille standardointielimille pitkän määräajan niiden kansallisten standardien korvaamiseksi, joilla yhdenmukaistettu standardi EN 55103-2:2009 pannaan täytäntöön. Koska useiden yhdenmukaistetun standardin EN 55103-2:2009 kattamien tuotteiden, kuten audio-, video-, audiovisuaali- ja valoshowlaitteiden, suunnittelua on muutettava merkittävästi 18 päivään marraskuuta 2021 mennessä sen vuoksi, että yhdenmukaistettu standardi EN 55103-2:2009 ei sen jälkeen enää tarjoa vaatimustenmukaisuusolettamaa, useat valmistajat eivät ehkä pysty noudattamaan kyseistä määräaikaa. Sen vuoksi on aiheellista lykätä poikkeuksellisesti yhdenmukaistetun standardin EN 55103-2:2009 peruuttamispäivää. Täytäntöönpanopäätöksen (EU) 2019/1326 liitteessä II olevaa yhdenmukaistettua standardia EN 55103-2:2009 koskevaa kohtaa olisi näin ollen muutettava.
                  
               
                     (13)
                  
                  
                     Sen vuoksi täytäntöönpanopäätöstä (EU) 2019/1326 olisi muutettava.
                  
               
                     (14)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätöksen (EU) 2019/1326 liite I tämän päätöksen liitteen I mukaisesti.
         
         
            2 artikla
            Muutetaan täytäntöönpanopäätöksen (EU) 2019/1326 liite II tämän päätöksen liitteen II mukaisesti.
         
         
            3 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 15 päivänä maaliskuuta 2021.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2014/30/EU, annettu 26 päivänä helmikuuta 2014, sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 79).
         
            (3)  Komission täytäntöönpanopäätös C(2016) 7641, annettu 30 päivänä marraskuuta 2016, sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/30/EU tueksi laadittuja yhdenmukaistettuja standardeja koskevasta standardointipyynnöstä Euroopan standardointikomitealle, Euroopan sähkötekniikan standardointikomitealle ja Euroopan telealan standardointilaitokselle.
         
            (4)  EUVL C 246, 13.7.2018, s. 1.
         
            (5)  Komission täytäntöönpanopäätös (EU) 2019/1326, annettu 5 päivänä elokuuta 2019, Euroopan parlamentin ja neuvoston direktiivin 2014/30/EU tueksi laadituista sähkömagneettista yhteensopivuutta koskevista yhdenmukaistetuista standardeista (EUVL L 206, 6.8.2019, s. 27).
         
            (6)  EUVL C 246, 13.7.2018, s. 1.
      
      
         
            LIITE I
            Muutetaan täytäntöönpanopäätöksen (EU) 2019/1326 liite I seuraavasti:
            
                        1)
                     
                     
                        Korvataan 2 kohta seuraavasti:
                        
                                    Nro
                                 
                                 
                                    Standardin viitetiedot
                                 
                              
                                    ”2.
                                 
                                 
                                    EN 55035:2017
                                    Multimedialaitteiden sähkömagneettinen yhteensopivuus – Häiriönsietovaatimukset
                                    EN 55035:2017/A11:2020”
                                 
                              
                  
                        2)
                     
                     
                        Lisätään kohta seuraavasti:
                        
                                    Nro
                                 
                                 
                                    Standardin viitetiedot
                                 
                              
                                    ”15.
                                 
                                 
                                    EN IEC 60947-5-2:2020
                                    Pienjännitekytkinlaitteet – Osa 5-2: Ohjauspiirin laitteet ja kytkinelementit – Lähestymiskytkimet”
                                 
                              
                  
      
      
         
            LIITE II
            Muutetaan täytäntöönpanopäätöksen (EU) 2019/1326 liite II seuraavasti:
            
                        1)
                     
                     
                        Korvataan 4 kohta seuraavasti:
                        
                                    Nro
                                 
                                 
                                    Standardin viitetiedot
                                 
                                 
                                    Peruuttamispäivä
                                 
                              
                                    ”4.
                                 
                                 
                                    EN 55103-2:2009
                                    Sähkömagneettinen yhteensopivuus – Tuoteryhmästandardi ammattikäyttöön tarkoitetuille audio-, video-, audiovisuaali- ja valoshowlaitteille – Osa 2: Häiriönsieto
                                 
                                 
                                    28. heinäkuuta 2022;”
                                 
                              
                  
                        2)
                     
                     
                        Lisätään kohdat seuraavasti:
                        
                                    Nro
                                 
                                 
                                    Standardin viitetiedot
                                 
                                 
                                    Peruuttamispäivä
                                 
                              
                                    ”12.
                                 
                                 
                                    EN 55024:2010
                                    Tietotekniikan laitteet – Häiriönsieto – Raja-arvot ja mittausmenetelmät
                                 
                                 
                                    16. syyskuuta 2022
                                 
                              
                                    13.
                                 
                                 
                                    EN 60947-5-2:2007
                                    Pienjännitekytkinlaitteet – Osa 5-2: Ohjauspiirin laitteet ja kytkinelementit – Lähestymiskytkimet
                                    EN 60947-5-2:2007/A1:2012
                                 
                                 
                                    16. syyskuuta 2022”